TÁRSULATI ÜGYEK. 37 1 
Pótlék a a Javaslat a Krassó-Szörény megyei hegységek délibb részeinek 
elemzése és felosztása tárgyában » czimű czikkhez. (Földtani Közlöny, 
XXIII. köt. 258. [168.] lapján.) 
Az idézett czikk b) alatt levő bekezdéséhez (260. [170.] 1.) a következő 
bekezdés csatolandó: 
c) A Dognácskai hegység DK-en Resiczáig a meszhegységgel határos, 
Ny-on pedig a Tikván—Nagyszurdok—Bogsán és Raffna községek által jel¬ 
zett vonallal végződik; E-i részével, nevezetesen az Aranyos hegycsoporttal 
(551 m) a Poganis pataknak Duleoi nagy kanyarulatáig terjed. 
A szerkesztőség. 
TÁRSULATI ÜGYEK. 
VI. SZAKÜLÉS 1893 NOVEMBER 8-ÁN. 
Elnök : Dr. Szabó József. 
A múlt szakülés jegyzőkönyvének hitelesítése után az e. titkár a következő 
társulati tagok elhunytét jelenti: 
Stur Dénes, cs. kir. udv. tanácsos, a bécsi cs. kir. földtani intézet volt igaz¬ 
gatója, társulatunk tiszteletbeli tagja elhunyt 1893 október 9-én Bécsben ; 
Leutner Károly, a m. kir. kereskedelemügyi minisztérium térképtárának 
nyug. igazgatója és 1848/9-iki honvéd törzskari százados, elhunyt 1893 október 
21-én Budapesten; 
Milkovics Zsigmond, földművelő Szt-Mihályon, 1866 óta társulatunk rendes 
tagja. — Szomorodással tudomásul vétetik. 
Az e. titkár jelenti továbbá, hogy dr. Öchmidt Sándor választm. tag rendes 
tagságra ajánlja : 
Seligmann Gusztáv urat Coblenzben. — A választmányhoz tétetik át. 
Napirendre kerültek a következő előadások: 
1. Dr. Schmidt Sándor : «A kristály rajzolásról» czimű előadásában röviden 
egybefoglalta egy korábbi, a társulat 1892. évi deczember hó 7-iki szakülésén 
szintén a kristályrajzok szerkesztéséről tartott előadásának eredményét,* midőn t. i. 
a szabályos tengelykeresztet ábrázoló-mértanilag állította elő, most pedig Stanis- 
laus JoLLES-nek a Groth-féle Zeitschrift fúr Krystallographie czimű folyóirat 
XXII-ik kötetében azóta és nem régiben megjelent értekezését ismertette meg, 
melyben Jolles a kristálytengelyek orthogonális projektióját tárgyalja. Előadó 
utalva a kristályrajzok szerkesztésének többféle módjaira, Jolles eljárását mint 
igen czélszerűt, kimerítőt és a követelményeknek megfelelőt az érdekelt köröknek 
különös figyelmébe ajánlja. Előadását a fontosabb szerkesztéseknek gyakorlati 
végrehajtásával illusztrálta. 
2. Halaváts Gyula «Miskolcz városa földtani viszonyai » czimű előadásában 
részint az irodalom, részint pedig saját helyszíni tanulmányai alapján állíthatja, 
* V. ö. Földtani Közlöny, 1892. XXII. köt. 385. 1. 
(243) 
24* 
